בחלק הראשון של היום השתתפו התלמידים במגוון פעילויות לימודיות חווייתיות ויצירתיות, שהוקדשו לשפה העברית והתקיימו במספר מוקדים. את המוקדים הכינו המורים לעברית בעזרת מורים ממקצועות הלימוד האחרים. בחלק השני של היום צפו התלמידים במופע הומוריסטי של השחקנית אירית בן צור, הנקרא "מילים יוצאות במחול". במופע שילבה השחקנית דו-שיח עם התלמידים ומשחקי מילים.
בחלק השלישי של היום, שבו השתתף מנהל ביה"ס, יחיאל שטרית, חולקו פרסים ותעודות הוקרה לתלמידים המצטיינים בכתיבה וקריאה בעברית.